《寄赵菊东山长三首 其一》
元代·熊鉌

男儿贵神交，何必见颜色。大江有佳士，梦寐不可得。

忽来幔亭间，片云不相识。娟娟已在眼，犹此一水隔。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。